เรียน ถามคุณ ครับผิวหนังอวัยะวะเพศ แห้ง ขาดความ ชุ่มชื่น และบาง บางครั้งจับแล้วรู้สัก สากๆเกิดจากอะไรครับเมื่อปลายปีที่แล้ว ผมไปหาแพทย์ที่โรงพยาบาลบางรัก กลัวว่าจะเป็นโรคติดต่อทางเพศ แต่ผลตรวจปกติ แพทย์แจ้งว่า เป็นแค่ผิวหนังอัวยะวะเพศอักเสบ ให้ยามาทา เป็น ยา Dermatop Cream ถ้าแล้วก็หาย แต่ถ้าเลิกทา ก็กลับมาเป็นอีก บางครั้งมีอะไรกับแฟน ต้องใส่ถุงยาง ถ้าไม่ใส่ เสร็จกิจ จะรู้สึกแสบ บริเวณผิวหนังอัวยะวะเพศ ครับขอบครับ
สวัสดีค่ะ อาการผิวที่บริเวณอวัยวะเพศชายแห้งและรู้สึกระคายเคืองนั้นอาจจะเกิดขึ้นได้ ส่วนใหญ่มักเป็นผลมาจากการมีผื่นผิวหนังอักเสบบริเวณดังกล่าวร่วมด้วย หรือมีการติดเชื้อเช่นเชื้อรา เชื้อแบคทีเรีย ทำให้มีอาการแสบ แดง ลอกซึ่งหากเคยตรวจคัดกรองโรคติดต่อทางเพศสัมพันธ์แล้วว่าไม่มีก็น่าจะสบายใจได้ระดับหนึ่ง แต่ก็ควรกลับไปตรวจซ้ำเป็นระยะทุก 3-6 เดือนค่ะแนะนำว่าช่วงที่ยังเป็นมาก ควรใช้ยาทาตามที่แพทย์เคยให้มา เพื่อลดการอักเสบ ลดขุย ลดแดง พออาการทุเลาก็ค่อยๆลดยาลง ถ้าแสบมาก อาจจะงดการมีเพศสัมพันธ์ไปก่อน หรือใส่ถุงยางอนามัยร่วมไปด้วยเพื่อป้องกันการเสียดสี การอักเสบที่เยื่อบุอวัยวะเพศอาจเป็นเรื้อรังได้ ต้องปรับการปฏิบัติตัวร่วมไปด้วยค่ะ